b'\n_START_ARTICLE_\nKoreastredet\n_START_SECTION_\nGeografi\n_START_PARAGRAPH_\nI nord ligger den s\xc3\xb8rlige delen av den koreanske halv\xc3\xb8y, og i s\xc3\xb8r av de japanske \xc3\xb8yene  Ky\xc5\xabsh\xc5\xab og Honsh\xc5\xab. Stredet er vel 200 km vidt p\xc3\xa5 det meste, mens dybden ligger mellom 90 og 100 meter. 90 og 100_NEWLINE_Stredet er delt av \xc3\xb8ygruppen Tsushima i en vestre og en \xc3\xb8stre kanal. Den \xc3\xb8stre kanalen har navnet Tsushimastredet. Den vestlige kanalen er dypere, opptil 227 meter dyp, og smalere enn Tsushimastredet.\n_START_SECTION_\nHavstr\xc3\xb8mmer\n_START_PARAGRAPH_\nEn del av Kuroshiostr\xc3\xb8mmen passerer gjennom stredet. Det er en varm havstr\xc3\xb8m som ogs\xc3\xa5 kalles for Tsushimastr\xc3\xb8mmen. Den kommer fra de japanske \xc3\xb8yene og passerer gjennom Japanhavet f\xc3\xb8r den blir delt av Sakhalin og fortsetter inn i det nordlige Stillehavet via stredet nord for Hokkaid\xc5\x8d og inn i Okhotskhavet nord for Sakhalin n\xc3\xa6r Vladivostok. Vannmassen er sv\xc3\xa6rt variabel p\xc3\xa5 grunn av det lave saltniv\xc3\xa5et i havene s\xc3\xb8r\xc3\xb8st for Korea og Kina.\n_START_SECTION_\n\xc3\x98konomi\n_START_PARAGRAPH_\nStredet er viktig for internasjonal skipstrafikk. B\xc3\xa5de S\xc3\xb8r-Korea og japan har lagt begrensninger p\xc3\xa5 sine territorielle krav i omr\xc3\xa5det, til tre nautiske mil fra kysten, for \xc3\xa5 sikre fri passasje for trafikk._NEWLINE_En rekke passasjerb\xc3\xa5ter trafikkerer stredet. Kommersielle fergeruter g\xc3\xa5r fra Busan i S\xc3\xb8r-Korea til japanske havner som Fukuoka, Tsushima, Shimonoseki og Hiroshima. Ferger trafikkerer ogs\xc3\xa5 mellom \xc3\xb8ygruppen Tsushima og Fukuoka samt den s\xc3\xb8rkoreanske \xc3\xb8ya Jeju og det s\xc3\xb8rkoreanske fastlandet. I tillegg kommer fergetrafikk mellom Busan, Japan og Kina.\n_START_SECTION_\nHistorie\n_START_PARAGRAPH_\nDet siste store slaget i Den russisk-japanske krigen 1904-1905 var et sj\xc3\xb8slag 27.-28. mai 1905 i Koreastredet, kalt slaget ved Tsushima.\n_START_SECTION_\nTunnel\n_START_PARAGRAPH_\nDet diskuteres muligheter for en undersj\xc3\xb8isk tunnel mellom Japan og Korea, ikke ulik Kanaltunnelen mellom Storbritannia og Frankrike. For Japan er en slik tunnell spesielt interessant ettersom det vil gj\xc3\xb8re det lettere \xc3\xa5 transportere gods gjennom Korea til Russland og videre til Europa.'